KTC จัดกิจกรรมเรียนรู้อย่างไม่เพียงพอ
KTC จัดกิจกรรมเรียนรู้อย่างไม่เพียงพอ เพื่อชีวิตที่พอเพียง ครั้งที่ 4 ตอน : การบริหารเงินในอนาคตอย่างไรให้เพียงพอและยั่งยืน 
19 ก.ย. 2560

นางกัณฑรัตน์ เจิมจิตรผ่อง รองประธานเจ้าหน้าที่บริหาร – สื่อสารองค์กรและธุรกิจสัมพันธ์ พร้อมด้วย นางสาวพจนีย์พร ชำนาญภักดี ผู้อำนวยการ – ทรัพยากรบุคคล บริษัท บัตรกรุงไทย จำกัด (มหาชน) หรือ KTC นำนิสิต, นักศึกษาฝึกงานในโครงการ Learn &amp; Earn เข้ารับฟังการบรรยายและแลกเปลี่ยนความรู้ในการบริหารเงินและวางแผนการเงินเพื่ออนาคตที่ยั่งยืน
พร้อมทั้งเยี่ยมชมห้องค้าหลักทรัพย์ในกิจกรรมเรียนรู้อย่างไม่เพียงพอ เพื่อชีวิตที่พอเพียง ครั้งที่ 4 ณ บริษัทหลักทรัพย์เมย์แบงก์ กิมเอ็ง (ประเทศไทย) จำกัด (มหาชน) หรือ MBKET โดยนางเตือนใจ เจียรธนากุล ผู้อำนวยการอาวุโส ฝ่ายสื่อสารองค์กร นางสุมิตรี บุณยะรัตเวช ผู้อำนวยการและหัวหน้าฝ่ายการตลาดธุรกิจ และนายธนพงษ์ เอื้อสมิทธ์ ผู้แนะนำการลงทุน ให้เกียรติต้อนรับและเป็นวิทยากรพิเศษเมื่อเร็วๆ นี้